**Сингапур методикасы белән үткәрелә торган татар теле дәресе.**

**8 нче сыйныф, татар төркеме.**

**ТЕМА:** Вакыт хәлен ияртүче кисәккә бәйләүче чаралар.

**МАКСАТ:** 1**.**Вакыт хәле турында белемнәрне ныгыту, аны ияртүче кисәккә бәйләүче чараларны ачыклау һәм системалаштыру, сөйләмдә вакыт хәлләрен дөрес куллана белү.

2. Логик фикерләү, уйлау сәләтен , монологик, диалогик һәм бәйләнешле сөйләмне үстерү.

3.Татар теленә карата ихтирам, һәрвакыт бер-береңә ярдәм итү теләге тудыру, дөрес режим саклауның зарурлына төшендерү.

**ҖИҺАЗЛАУ:**

**ТЕХНИК ЧАРАЛАР:** проектор , ноутбук, магнитофон.

 **Демонстрацион һәм таратма материал:** бәйләүче чаралар язылган таблицалар, кәгазь битләре, карточкалар, төрле структуралар куллану өчен әзерләнгән язулар, татар халык биюләре язылган музыка.

 **ДӘРЕС ТИБЫ :** белем­нәрне гомумиләштерү һәм системалаштыру, яңа белемнәрне ныгыту.

 **ДӘРЕС БАРЫШЫ.**

**1. Оештыру өлеше:**

1)Укучыларның дәрескә әзерлекләрен тикшерү.**ХАЙ ФАЙВ** структурасы ярдәмендә.

 2) Дәрескә кирәкле әсбапларны барлау.

 3) Дәрес максатын хәбәр итү.

**МЭНЭДЖ МЭТ.**

 - Бүгенге дәрестә без сезнең белән төрле структуралар кулланып эшләрбез, алган белемнәрне искә төшереп китәрбез.

**2. Актуальләштерү:**

1) Өй эшен тикшерү.

- Сезгә нинди өй эше бирелгән иде?

- Вакыт хәлләре белән диалог төзергә иде.

- Сез вакыт хәлләре турында нәрсәләр беләсез?

**2) КУИЗ -КУИЗ-ТРЕЙД (опроси-опроси-обменяйся) структурасы.**

Алдыгыздагы буш карточкаларга иң яхшы дип санаган бер соравыгызны язасыз һәм шул соравыгызны **биткә-бит** утырган иптәшегезгә бирәсез. Иптәшегез җавап бирә, җавап бирә алмаса, сез аңа булышасыз. Алга таба ул сезгә сорау бирә, ә сез җавап бирәсез, җавапларда вакыт хәлләре булырга тиеш. Соңыннан бер-берегезгә рәхмәт әйтәсез. Бу эшкә 2 минут вакыт бирелә.

**Вакыт башланды. Таймер куела. Вакыт бетте.**

Ә хәзер һәр командадан 1-3 нче номерларны тыңлыйбыз. Соңыннан һәр укучы вакыт хәлләрен генә әйтеп чыга.

**3. Яңа белемнәрне үзләштерү.**

 1) Укучыларга карточкалар өләшенгән. **Иңгә-иң** утыручы иптәшегез белән эшлисез. Сезнең карточкаларда бертөрле җөмләләр язылган. Сез башта укып чыгасыз, аннан соң бергә киңәшеп, вакыт хәлләрен һәм аларны ияртүче сүзләре белән бергә табасыз.

**Вакыт башланды. Таймер куела. Вакыт бетте.**

 Һәр командадан 2-4 нче номерлар гына җавап бирә.

* Бу сүзләр нәрсәләр?
* Сүзтезмәләр.
* Үзегез тапкан сүзтезмәләрнең бәйләүче чараларын билгеләгез.

**Вакыт башланды. Таймер куела. Вакыт бетте.**

* Нинди бәйләүче чаралар таптыгыз?
* - Килеш кушымчалары, бәйлек һәм бәйлек сүзләр, хәл фигыльнең III, IV төрләре, янәшәлек.
* Афәрин, булдырдыгыз.
* Димәк, безнең бүгенге дәреснең темасы нинди?

- Вакыт хәлен ияртүче кисәккә бәйләүче чаралар.

 - Дәфтәрләргә числоны, теманы язып куегыз.(укытучы тактага бәйләүче чаралар язылган таблицалар беркетә.)

**Дәреслек белән эш.** 128 нче күнегүдә вакыт хәлләрен табып, ияртүче сүзе белән язып алырга, бәйләүче чараларын билгеләргә.( 1нче команда – 1нче өлешне, 2 нче команда – 2нче өлешне, 3 нче команда – 3 нче җөмләне тикшерәләр).

**4. Белем һәм күнекмәләрне ныгыту.**

**1) МИКС-ПЭА-ШЭА**

(татар бию көе яңгырый, укучылар урыннарыннан чыгып бииләр, көй туктагач, “5” не биреп, якында торган иптәше белән парлашалар. 1 нче укучы(кемнең чәче озын, шул башлый) иртәдән алып дәресләр беткәнчегә кадәр булган режимы турында вакыт хәлләре кулланып сөйли.(Бик кыска формада, 2-3 җөмлә җитә). Тагын музыка уйный, хәзер 2 нчеләре дәресләр беткәч йоклаганчыга кадәр булган режимы турындә сөйли). Укучылар бер-берсенә рәхмәт әйтеп урыннарына утыралар.

Укытучы 1 пардан сөйләтә.

2) **КОНЕРС** (углы).

- Хәзер почмакларда язылган язуларны укыйсыз һәм сайлыйсыз, кайсы почмактагы язуны дәвам итәргә телисез, шунда барасыз да 1 җөмлә уйлыйсыз.

**Вакыт башланды. Таймер куела. Вакыт бетте.**

* Үзегез уйлаган җөмләне әйтеп, урыныгызга утыра барасыз.

Дәфтәрләргә үзегез уйлаган җөмләне язып куясыз.

5. **ЙОМГАКЛАУ.**

1) Рефлексия.

-Без бу дәрестә нәрсәләргә өйрәндек?

2) Теманы аңлау дәрәҗәләренә карап, билгеләрне үзләре куя. Укытучының рәхмәт сүзе. **ТИМ ЧИР**.

2) **Өй эше бирү**: Көндәлекләрне алабыз һәм өй эшен язып куябыз. Өйдә халык авыз иҗаты әсәрләре белән эшлисез. Вакыт хәлләре кергән 3 мәкаль, яки 3 табышмак, яки 3 жыр, яки 3 тизәйткеч язып киләсез һәм вакыт хәлләренең бәйләүче чараларын билгелисез.